CELEX: 31984R0665
Language: el
Date: 1984-03-13 00:00:00
Title: Κανονισμός (ΕΟΚ) αριθ. 665/84 του Συμβουλίου της 13ης Μαρτίου 1984 σχετικά με την κατανομή των ποσοτήτων σιτηρών που προβλέπονται βάσει της σύμβασης επισιτιστικής βοήθειας για την περίοδο από 1ης Ιουλίου 1983 μέχρι 30ής Ιουνίου 1986

Avis juridique important

|

31984R0665

Κανονισμός (ΕΟΚ) αριθ. 665/84 του Συμβουλίου της 13ης Μαρτίου 1984 σχετικά με την κατανομή των ποσοτήτων σιτηρών που προβλέπονται βάσει της σύμβασης επισιτιστικής βοήθειας για την περίοδο από 1ης Ιουλίου 1983 μέχρι 30ής Ιουνίου 1986  

Επίσημη Εφημερίδα αριθ. L 073 της 16/03/1984 σ. 0012 - 0012 Ισπανική ειδική έκδοση: Κεφάλαιο 03 τόμος 30 σ. 0021  Πορτογαλική ειδική έκδοση : Κεφάλαιο 03 τόμος 30 σ. 0021 

***** ΚΑΝΟΝΙΣΜΟΣ (ΕΟΚ) αριθ. 665/84 ΤΟΥ ΣΥΜΒΟΥΛΙΟΥ  της 13ης Μαρτίου 1984  σχετικά με την κατανομή των ποσοτήτων σιτηρών που προβλέπονται βάσει της σύμβασης επισιτιστικής βοήθειας για την περίοδο από 1ης Ιουλίου 1983 μέχρι 30ής Ιουνίου 1986  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3331/82 του Συμβουλίου της 3ης Δεκεμβρίου 1982 για την πολιτική και τη διαχείριση της επισιτιστικής βοήθειας και για την τροποποίηση του κανονισμού (ΕΟΚ) αριθ. 2750/75 (1), και ιδίως το άρθρο 4 παράγραφος 1 δεύτερη και τρίτη περίπτωση και παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι στο άρθρο 4 του κανονισμού (ΕΟΚ) αριθ. 3331/82 προβλέπεται ότι το Συμβούλιο κατανέμει σε κοινοτικά και εθνικά μέτρα τις βοήθειες σε σιτηρά που προβλέπονται βάσει της σύμβασης επισιτιστικής βοήθειας και ότι κατανέμει στα κράτη μέλη τα εν λόγω εθνικά μέτρα·  ότι η ελάχιστη ετήσια συνεισφορά, που η Κοινότητα και τα κράτη μέλη έχουν αναλάβει να παρέχουν στα πλαίσια της σύμβασης επισιτιστικής βοήθειας, ανέρχεται σε 1 650 000 τόνους σιτηρών·  ότι πρέπει να καθοριστεί η κατανομή για τη χρονική περίοδο από την 1η Ιουλίου 1983 μέχρι τις 30 Ιουνίου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα των 1 650 000 τόνων σιτηρών, η οποία αποτελεί την ελάχιστη ετήσια συνεισφορά που η Κοινότητα και τα κράτη μέλη έχουν αναλάβει να παρέχουν στα πλαίσια της σύμβασης επισιτιστικής βοήθειας, κατανέμεται σε κοινοτικά και εθνικά μέτρα, για τη χρονική περίοδο από την 1η Ιουλίου 1983 μέχρι τις 30 Ιουνίου 1986, ως εξής:  α) κοινοτικά μέτρα: 927 663 τόνοι (56 %)·  β) εθνικά μέτρα: 722 337 τόνοι (44 %).  Άρθρο 2  Τα εθνικά μέτρα που αναφέρονται στο άρθρο 1, για τη χρονική περίοδο από την 1η Ιουλίου 1983 μέχρι τις 30 Ιουνίου 1986, κατανέμονται ανάμεσα στα κράτη μέλη ως εξής:  1.2 //   // (σε τόνους)  // Βέλγιο  // 41 540  // Δανία  // 15 579  // Γερμανία  // 193 500  // Ελλάδα  // 10 000  // Γαλλία  // 200 000  // Ιρλανδία  // 4 024  // Ιταλία  // 95 400  // Λουξεμβούργο  // 1 360  // Κάτω Χώρες  // 50 200  // Ηνωμένο Βασίλειο  // 110 734  Άρθρο 3  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαρτίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 352 της 14. 12. 1982, σ. 1.  (2) ΕΕ αριθ. C 324 της 29. 11. 1983, σ. 7.  (3) Γνώμη που διατυπώθηκε στις 17 Φεβρουαρίου 1984 (δεν έχει ακόμα δημοσιευτεί στην Επίσημη Εφημερίδα).